OpenLLM-France/wikimedia huggingface dataset:
# Edokko

Edokko (江戸っ子) (江戸っ子, 'Edokko'?) és un terme japonès emprat per a referir-se a una persona nascuda i criada a Edo (reanomenada Tòquio l'any 1868). El terme es creu que va ser encunyat a Edo a finals del segle xviii, coincidint amb l'aparició d'una nova classe social urbana al Japó, els anomenats chōnin (町人, 'habitants de la ciutat') (町人, 'chōnin'). L'historiador Matsunosuke Nishiyama assenyala que el terme va ser emprat per primera vegada en un Senryū de 1771, i que a partir de llavors altres autors també el van encunyar.
L'investigador Hinako Sugiura va estimar que un 1,25% de la població d'Edo era "Edokko" en l'estricte sentit de la paraula.

## Referències

* ↑ Edo Culture: Daily Life and Diversions in Urban Japan, 1600-1868, pàg. 41
* ↑ Edo Culture: Daily Life and Diversions in Urban Japan, 1600-1868, pàg. 42
* ↑ Ichinichi Edo-jin.
# El Rastell

El Rastell és una muntanya de 527 metres que es troba al municipi de Roquetes, a la comarca catalana del Baix Ebre.
Al cim podem trobar-hi un vèrtex geodèsic (referència 246156001).

## Referències

* ↑ «El Rastell». Gran Enciclopèdia Catalana. Barcelona: Grup Enciclopèdia Catalana.
# El Raurell (Tavèrnoles)

El Raurell és una masia de Tavèrnoles (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil.
Masia formada per dos cossos rectangulars units perpendicularment, els quals són coberts de manera diversa, com es pot observar al plànol adjunt. El portal principal se situa en cos més avançat a la part de migdia amb un portal rectangular i diverses finestres al primer i segons pis, algunes de les quals estan datades. A la part esquerra hi ha el cos més reculat, on s'obren uns porxos de dos pisos sostinguts per pilars rectangulars. Al mur Oest del cos més avançat hi ha poques finestres i un portal d'accés al primer pis, amb escala exterior. El sector nord té diverses finestres, algunes de les quals tenen pedres posa-torratxes i el mur és reforçat per quatre contraforts. Al sector Nord-oest s'hi adossa un cobert. A llevant hi ha tres contraforts més. És construïda amb maçoneria i ciment.

## Història

Antiga masia registrada al fogatge de la parròquia i terme de Savassona de l'any 1553. aleshores habitava el mas un tal LORENS ROURELL.
A la part de migdia hi ha dues llindes datades amb les dates següents: 1784 i 1752.

## Referències

* 1 2 3 4 «El Raurell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# El Palleter (revista)

El Palleter (setmanari carlí) va ser una publicació periòdica fundada el 1882 pels germans Josep i Gaspar Thous i Orts, de caràcter satíric i carlí. Va arribar a tenir un tiratge de 50000 exemplars. Segons Las Provincias era un «periòdic impolític, carregat de sofre».
Les seues campanyes contra la política de la Restauració li portà nombroses sancions, multes, processos i vuit anys de presó al seu director Gaspar Thous i Orts a les torres de Serrans (que no acomplí totalment per ser indultat arran la mort del rei el 1885). L'any 1888 també va ser condemnat pel Tribunal Suprem en matèria criminal el seu director José Ombuena i Asensi (casat amb Angela Thous i Caspe, filla de Gaspar Thous i Orts).
A principi del segle xx és va crear una publicació satírica amb el mateix nom.

## Referències

* ↑ Platero, Antonio Laguna. Història de la comunicació: València, 1790-1898. València: Universitat de València, 2018-11-19. ISBN 9788437095707.
* ↑ «El Palleter (revista)». Gran Enciclopèdia Catalana. Barcelona: Grup Enciclopèdia Catalana.
* ↑ Las provincias, diario de Valencia: Almanaque para el año 1885 (en castellà). 6. València: Domenech, 1885, p. 57.
* ↑ Guillamet, Jaume. Història del periodisme: Notícies, periodistes i mitjans de comunicació. València: Universitat de València, 2003, p. 243. ISBN 9788437056777.
* ↑ José Ombuena Asensi. Sentencias del tribunal supremo en materia criminal. Impr. del Ministerio de Gracia y Justicia, 1890, p. 1141-1142-1143.
* ↑ «El Palleter» (en castellà). Mapa de Valencia. [Consulta: 7 novembre 2019].
# El meu cor

El meu cor (títol original: The Heart of Me) és una pel·lícula de l'any 2002, inspirada en la novel·la de Rosamond Lehmann The Echoing Grove. Va ser dirigida per Thadreus O'Sullivan i protagonitzada per Helena Bonham Carter, Paul Bettany i Olivia Williams. Ha estat doblada al català.
Ambientada a Londres abans i després de la Segona Guerra Mundial, descriu les conseqüències del tòrrid idil·li d'una dona amb el marit de la seva germana.

## Argument

La pel·lícula, situada a Londres durant els anys 30, narra la història de dues germanes Dinah [Helena Bonham Carter] una dona bohèmia i apassionada que li agrada l'art, la poesia, el dibuix i la psicologia, i Madeleine [Olivia Williams] una tradicional mestressa de casa casada amb Rickie [Paul Bettany] amb qui té un fill, Anthony [Luke Newberry] i porta una vida segons els costums de l'època. En morir el pare d'ambdues, Dinah passa uns dies en la llar de la seva germana, que s'ha obstinat a aconseguir-li un marit a causa de la incomoditat que li produeix com es dirigeix a ella Rickie quan diu, per exemple, que és «aterridorament atractiva» i per la forma en què tots dos es miren, que la fa sospitar.
En un sopar, Dinah fa públic el seu compromís amb un altre home. Aquell mateix dia a la nit, Rickie entra a la seva habitació mentre ella dorm, la desperta i li suplica que trenqui el seu compromís, al que Dinah accedeix. Uns dies després, Dinah deixa la casa de la seva germana sense donar explicacions i es trasllada a un petit apartament amb la seva amiga Bridie, que és pintora. Al saber que Dinah va trencar el seu compromís, Madeleine i la seva mare organitzen un dinar. En aquest dinar, abans que arribi Dinah, Madeleine li expressa a la seva mare que desaprova la forma de vida que porta la seva germana. S'expressa amb rancor pel seu estil bohemi. La seva mare sosté que és una dona apassionada, mentre que Madeleine argumenta que «col·lecciona passions».

## Repartiment

* Helena Bonham Carter: Dinah
* Olivia Williams: Madeleine
* Paul Bettany: Rickie
* Eleanor Bron: Mrs. Burkett
* Alison Reid: Bridie
* Luke Newberry: Anthony
* Tom Ward: Jack
* Gillian Hanna: Betty
* Andrew Havill: Charles

## Premis

2003: premis British Independent Film (BIFA): Millor actriu (Olivia Williams). 2 nominacions.

## Referències

* ↑ «El meu cor». Esadir.
* ↑ «The Heart of Me». Rotten Tomatoes.
# El meu amic pony

El meu amic pony (originalment en francès, Poly) és una pel·lícula francesa estrenada l'any 2020 i dirigida per Nicolas Vanier basada en la sèrie de llibres homònima de Cécile Aubry. S'ha doblat al valencià; també s'ha subtitulat al català central.

## Sinopsi

La Cécile, una nena de deu anys, es muda a les Cevenes, amb la seva mare Louise. Allà, intenta acostumar-se a aquesta nova vida i als seus nous companys. L'arribada d'un circ trastocarà el seu dia a dia: entre els animals de l'espectacle hi ha un petit poni, en Poly, maltractat pel director Brancalou. Ella decideix salvar-lo a qualsevol preu.

## Repartiment

* Julie Gayet: Louise
* François Cluzet: Victor
* Patrick Timsit: Brancalou
* Elisa de Lambert: Cécile
* Orian Castano: Pablo
* Anne-Marie Pisani: senyora Gina
* Gérard Dubouche: l'alcalde
* Mathilde Dromard: Colette
* Luc Palun i Jean-Jérôme Esposito: els policies

## Referències

* ↑ «El meu amic pony». FilminCAT. [Consulta: 23 juliol 2022].
* ↑ «Poly, au petit trot» (en francès). La Croix, 20-10-2020. ISSN: 0242-6056 [Consulta: 17 novembre 2020].
* ↑ «El meu amic Pony». Superdeporte.
* ↑ «El meu amic pony». Goita què fan ara. [Consulta: 22 juliol 2022].
* ↑ «Pourquoi Poly sera à coup sûr un nouveau succès» (en francès). www.20minutes.fr. [Consulta: 17 novembre 2020].
# Lisip d'Esparta

Lisip d'Esparta (grec antic: Λύσιππος, Lýsippos) va ser un militar espartà.
Agis II, rei d'Esparta, el va nomenar governador d'Epitàlion, a Elis, quan el rei va retornar a Esparta després de la campanya a l'Èlida l'any 400 aC. Durant l'estiu i la tardor d'aquell any, Lisip va fer contínues devastacions als territoris de l'Èlida. L'any següent, el 399 aC, Elis va demanar la pau, segons que narren Xenofont, Diodor de Sicília i Pausànias.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Lysippus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 871
# Línia 3 del metro de Sevilla

La línia 3 del Metro de Sevilla serà una línia de ferrocarril metropolità de tipus lleuger de la ciutat de Sevilla i la seva àrea metropolitana, a Andalusia. Aquesta línia unirà la part nord de Sevilla amb la part sud.
Mapa Metro Línia 3 (en construcció) :
# Joan Arnella i París

Joan Arnella i París (Barcelona, 4 d'abril de 1948) és un empresari i antic pilot d'automobilisme català. Enquadrat en l'equip BMW, durant la dècada de 1980 fou quatre vegades consecutives campió d'Espanya de Ral·lis de Terra en diverses categories (el 1988, per exemple, fou primer al campionat en categoria de dues rodes motrius). A banda, es dedicà a l'ensenyament de tècniques de conducció des de les seves pròpies empreses. Ha publicat diversos llibres sobre la matèria.
Joan Arnella és germà del conegut cantautor Jaume Arnella.

## Trajectòria

Debutà en competició el 1968 compaginant les curses d'automòbils i de motocicletes. El 1984 fundà, amb el seu germà Pere, l'Escola TAC ("Técnicas Automovilísticas de Conducción SL"). Dos anys més tard creà la primera escola de conducció sobre gel (TAC-La Molina) i fou responsable de l'Escola de Conducció BMW Moto a l'estat espanyol.

## Obra publicada

* Técnicas de Conducción de Motos
* Técnicas Automovilísticas de Conducción
* Seguridad en la Conducción, las mejores técnicas (2007)
* El Camino a Seguir, conducir con seguridad la moto y el Scooter (2009)

## Referències

* 1 2 «Joan Arnella París». enciclopedia.cat. GEC - Enciclopèdia de l'esport català. [Consulta: 9 febrer 2016].
# Javier Hernández Gutiérrez

Javier Hernández Gutiérrez (1 d'agost de 1961) és un exfutbolista mexicà. Conegut com a Chicharo, és pare del futbolista Javier Hernández Balcázar Chicharito.

## Selecció de Mèxic

Va formar part de l'equip mexicà a la Copa del Món de 1986.

## Referències

* ↑ Mercader, Jorge Carlos. «Vistazo al nuevo ídolo del Guadalajara», 10-02-2010.
* ↑ Baxter, Kevin «For Mexico's Javier Hernandez, World Cup is in the genes». The Los Angeles Times, 16-03-2010.
* ↑ Martinez, Andrea. «Javier 'Chicharito' Hernandez's Father Quits Managerial Job To Watch Son In South Africa». Goal.com, 03-06-2010. [Consulta: 30 juny 2010].
* ↑ «Javier HERNANDEZ». FIFA.com. Fédération Internationale de Football Association. Arxivat de l'original el 11 de juny 2010. [Consulta: 8 abril 2010].
* ↑ Javier Hernández Gutiérrez a National-Football-Teams.com (anglès)
# Rajada

S'anomena rajada, escrita (escorçana o escorçó a les Balears, especialment la Raia pastinaca) nombrosos peixos del superordre dels batoids:

## Arborescència taxonòmica dels articles associats

* Subclasse Elasmobranchii
** Superordre Batoidea
*** Ordre Raïformes
**** Gènere Raja
**** Gènere Myliobatis
***** Espècie Myliobatis aquila
**** Gènere Dasyatis
***** Espècie Dasyatis pastinaca
*** Ordre Pristiformes
*** Ordre Torpediniformes
** Superordre Selachimorpha

## Referències

* ↑ http://minnie.uab.cat/~veteri/21203/practica%204.pdf%5BEnllaç+no+actiu%5D
* ↑ «rajada». Diccionari de la llengua catalana de l'IEC. Institut d'Estudis Catalans.
* ↑ Termcat
Viccionari
# Landas

Landas és un municipi francès, situat a la regió dels Alts de França, al departament del Nord. L'any 2006 tenia 2.331 habitants. Limita al nord amb Aix, a l'est amb Saméon, al sud-est amb Rosult i Sars-et-Rosières, al sud amb Beuvry-la-Forêt, a l'oest amb Orchies i al nord-oest amb Nomain.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.647 | 1.706 | 1.838 | 2.006 | 2.038 | 2.261 | 2.331 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1989-2003 | Paul Dauchy | |
| 2003- | Camile Mollet | |
# Lemmon Valley-Golden Valley

Lemmon Valley-Golden Valley és una concentració de població designada pel cens dels Estats Units a l'estat de Nevada. Segons el cens del 2000 tenia 6.855 habitants.

## Demografia

Segons el cens del 2000, Lemmon Valley-Golden Valley tenia 6.855 habitants, 2.418 habitatges, i 1.887 famílies La densitat de població era de 81,54 habitants per km².
Dels 2.418 habitatges en un 34,7% hi vivien nens de menys de 18 anys, en un 61,2% hi vivien parelles casades, en un 10,8% dones solteres, i en un 22,0% no eren unitats familiars. En el 15,1% dels habitatges hi vivien persones soles el 3,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,11.
Per edats la població es repartia de la següent manera: un 26,2% tenia menys de 18 anys, un 7,1% entre 18 i 24, un 29,5% entre 25 i 44, un 29,4% de 45 a 64 i un 7,8% 65 anys o més.
L'edat mediana era de 38,9 anys. Per cada 100 dones hi havia 105,86 homes. Per cada 100 dones de 18 o més anys hi havia 102,0 homes.
La renda mediana per habitatge era de 52.861 $ i la renda mediana per família de 56.118 $. Els homes tenien una renda mediana de 39.069 $ mentre que les dones 29.888 $. La renda per capita de la població era de 21.820 $. Aproximadament el 3,6% de les famílies i el 5,0% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lemmon Valley-Golden Valley». American Fact Finder. Oficina del Cens dels Estats Units, 15-09-2010. Arxivat de l'original el 2020-02-16. [Consulta: 19 setembre 2010].
* ↑ «Geographic Comparison Table-Lemmon Valley-Golden Valley». American Fact Finder. Oficina del Cens dels Estats Units, 15-09-2010.
# Lattingtown

Lattingtown és una població dels Estats Units a l'estat de Nova York. Segons el cens del 2000 tenia 1.860 habitants.

## Demografia

Segons el cens del 2000, Lattingtown tenia 1.860 habitants, 627 habitatges, i 509 famílies. La densitat de població era de 190 habitants/km².
Dels 627 habitatges en un 37,2% hi vivien nens de menys de 18 anys, en un 73% hi vivien parelles casades, en un 5,3% dones solteres, i en un 18,8% no eren unitats familiars. En el 16,1% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,25.
Per edats la població es repartia de la següent manera: un 26,2% tenia menys de 18 anys, un 4,6% entre 18 i 24, un 24% entre 25 i 44, un 31% de 45 a 60 i un 14,2% 65 anys o més.
L'edat mediana era de 42 anys. Per cada 100 dones de 18 o més anys hi havia 91,5 homes.
La renda mediana per habitatge era de 136.807 $ i la renda mediana per família de 156.462 $. Els homes tenien una renda mediana de 100.000 $ mentre que les dones 44.063 $. La renda per capita de la població era de 76.260 $. Entorn del 2,1% de les famílies i el 4,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lattingtown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Lattingtown». American Fact Finder. Oficina del Cens dels Estats Units, 12-01-2010.
# Les Roques

Les Roques és el nom dels següents llocs:
* Les Roques d'Aguiló, poble del municipi de Santa Coloma de Queralt, a la Conca de Barberà
* Les Roques, poble del municipi de Bàscara, a l'Alt Empordà
* Les Roques Blanques, poble del municipi de Sant Pol de Mar, al Maresme
* Les Roques de la Bastida, serra situada al municipi de Rialp, al Pallars Sobirà
* Les Roques (Querol), serra situada al municipi de Querol, a l'Alt Camp
* Les Roques (Nalec), muntanya que es troba al municipi de Nalec, a l'Urgell
* Les Roques Trabucaires, muntanya que es troba al municipi de Taradell, a Osona
# Les Roques (Begur)

Les Roques és una obra del municipi de Begur (Baix Empordà) inclosa en l'Inventari del Patrimoni Arquitectònic de Catalunya.

## Descripció

Casa-torre de planta rectangular, de planta baixa pis, i amb la torre adossada a la part dreta de la façana a mar. Aquesta torre és quadrada i molt massissa. Té un seguit d'arcs a la planta que sobresurten a les quatre cares de la torre. Els pilars de separació dels arcs són de rajol disposats de forma salomònica. La façana a mar té en planta una gran obertura d'arc carpanell, igual que la torre. A porta de dintell planer, situada simètricament respecte a dos obertures que la flanquegen. Aquestes obertures coincideixen en planta pis. Les façanes laterals són molt compactes i les poques obertures coincideixen en plantes.
Els teulats són a quatre aigües i els careners de teula vitrificada verda. La coberta descansa sobre una cornisa de mènsules amb ceràmica vitrificades de colors. Cal destacar la xemeneia modernista, també de ceràmica.

## Referències

* 1 2 3 4 5 6 «Les Roques». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 novembre 2015].
# Lentipes crittersius

Lentipes crittersius és una espècie de peix de la família dels gòbids i de l'ordre dels perciformes.

## Morfologia

Les femelles poden assolir els 3,13 cm de longitud total.

## Distribució geogràfica

Es troba a Irian Jaya (Indonèsia).

## Referències

* ↑ Günther A. 1861. Catalogue of the fishes in the British Museum. Catalogue of the acanthopterygian fishes in the collection of the British Museum. 3. Gobiidae, Discoboli, Pediculati, Blenniidae, Labyrinthici, Mugilidae, Notacanthi. Londres (Regne Unit). Cat. Fishes v. 3. i-xxv + 1-586 + i-x.
* ↑ «Lentipes crittersius». Catalogue of Life. (anglès) (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Watson, R.E. i G.R. Allen 1999. New species of freshwater gobies from Irian Jaya, Indonesia (Teleostei: Gobioidei: Sicydiinae). J. Ichthyol. Aquat. Biol. 3(3):113-118.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lentipes concolor

Lentipes concolor és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 7 cm de longitud total.

## Distribució geogràfica

Es troba a les Hawaii.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Higashi, G.R. i M.N. Yamamoto 1993. Rediscovery of `extinct' Lentipes concolor (Pisces: Gobiidae) on the island of Oahu, Hawaii. Environ. Biol. Fish. 37(3):257-268.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lepidopyga

Lepidopyga és un gènere d'ocells de la família dels colibrís (Trochilidae).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per tres espècies:
* colibrí de gorja safir (Lepidopyga coeruleogularis).
* colibrí de Goudot (Lepidopyga goudoti).
* colibrí de ventre safir (Lepidopyga lilliae).
# Lingewaard

Lingewaard és un municipi de la província de Gelderland, al centre-oest dels Països Baixos. L'1 de gener del 2009 tenia 45.313 habitants repartits sobre una superfície de 69,18 km² (dels quals 6,73 km² corresponen a aigua). Limita al nord amb Arnhem, al nord-est amb Westervoort i Duiven, a l'oest amb Overbetuwe, al sud-oest amb Nimega, al sud amb Ubbergen i al sud-est amb Rijnwaarden i Millingen aan de Rijn.

## Centres de població

* Angeren
* Bemmel
* Doornenburg
* Gendt
* Haalderen
* Huissen
* Ressen

## Administració

El consistori consta de 27 membres, compost per:
* Partit del Treball, (PvdA) 6 regidors
* Crida Demòcrata Cristiana, (CDA) 6 regidors
* Lokaal Belang Lingewaard, 5 regidors
* Partit Popular per la Llibertat i la Democràcia, (VVD) 3 regidors
* Basis'06 3 regidors
* Huissen'90 2 regidors
* GroenLinks 1 regidor
* Lokaal 2000 1 regidor

## Enllaços externs

* www.lingewaard.nl
# Linger (Luxemburg)

Linger (en luxemburgués: Léngeg) és una vila de la comuna de Käerjeng - a partir de l'any 2012- del districte de Luxemburg al cantó de Capellen. Està a uns 18 km de distància de la Ciutat de Luxemburg.

## Història

Abans de l'1 de gener de 2012, Linger formava part de la ciutat de Bascharage, que va ser dissolta durant la creació de la comuna de Käerjeng.

## Referències

* ↑ «Linger». [Consulta: 20 setembre 2015].
# Le Sourn

Le Sourn (en bretó Ar Sorn) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.981 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 963 | 1.008 | 1.246 | 1.589 | 1.790 | 1.843 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Luc Oliviero | |